Line (nimi)

Line on naisen etunimi, jota tavataan varsinkin Norjassa ja Tanskassa. Se on lyhentymä Carolinesta ja muista -line-loppuisista nimistä. Sen rinnakkaismuoto on Lina.

Suomessa Line on elokuuhun 2023 mennessä ollut virallisena etunimenä noin 170–180 naisella. Lisäksi Line-nimeä on käytetty ainakin Lindan ja Linnean lempinimenä.

Nimipäivät 
Helsingin yliopisto tiedotti elokuussa 2023, että Line-nimi lisätään suomenruotsalaiseen nimipäiväkalenteriin vuonna 2025. Nimipäiväksi tulee 22. kesäkuuta.

Norjassa Linellä on nimipäivä 13. toukokuuta.

Tunnettuja Line-nimisiä 
 Line Korsgaard Andersen, tanskalainen animaattori
 Line Fruensgaard (s. 1978), tanskalainen käsipalloilija ja olympiavoittaja
 Line Jahr (s. 1984), norjalainen mäkihyppääjä
 Line Jensen (s. 1991), tanskalainen jalkapalloilija
 Line Kloster (s. 1990), norjalainen pika- ja aitajuoksija
 Line Marsa, oik. Annetta Giovanna Maillard (1895–1945), ranskalainen laulaja
 Line Renaud, oik. Jacqueline Enté (s. 1928), ranskalainen näyttelijä ja laulaja
 Line Røddik (s. 1988), tanskalainen jalkapalloilija

Kuvitteellisia Line-nimisiä 
 Line, nimihenkilö Axel Jensenin romaanissa Line (1959, suom. 1960)

Lähteet 

Etunimet